**Анализ на решението на задача**

**УЛИЦА**

Програмата прочита броя на записаните номера n и след това, започва да чете последователно номерата от входа. Използват се броячите c1 и c2, в които се натрупва съответно броя на прочетените нечетни и четни номера. След завършване на цикъла за четене, в променливата b1 има стойността на най-големия нечетен номер и в променливата b2 – най-големия четен номер.

Броят на всички нечетни числа от 1 до b1 е равен на k1=(b1+1)/2 и затова броят на задрасканите нечетни номера е разликата на този брой с броя на незадрасканите нечетни номера, което е k1−c1 и това програмата отпечатва.

Броят на всички четни числа от 1 до b2 е равен на k2=b2/2 и затова броят на задрасканите четни номера е разликата на този брой с броя на незадрасканите четни номера, което e k2−c2 и това програмата отпечатва.

*Автор: Емил Келеведжиев*